Diari Oficial de la Generalitat Valenciana


Sumari del DOGV 5210, del 02-03-2006 (2006/2375)

RESOLUCIÓ de 16 de febrer de 2006, de la Direcció General d'Universitat i Formació Superior, per la qual es publica l'Acord de 16 de febrer de 2006, de la Comissió Valenciana d'Acreditació i Avaluació de la Qualitat en el Sistema Universitari Valencià.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5210

Data del DOGV
:   02-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2375


Data del document
:   16-02-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià
    * universitat
    * personal docent
    * qualificació del personal
    * cercle de qualitat

RESOLUCIÓ de 16 de febrer de 2006, de la Direcció General d'Universitat i Formació Superior, per la qual es publica l'Acord de 16 de febrer de 2006, de la Comissió Valenciana d'Acreditació i Avaluació de la Qualitat en el Sistema Universitari Valencià. [2006/M2375]  
La Llei 5/2002, de 19 de juny, de la Generalitat Valenciana, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, atribuïx a la CVAEC, en l'article 12.1, les funcions d'acreditació i avaluació de les activitats del professorat universitari als efectes establits en els capítols I i II del títol IX, de la Llei Orgànica 6/2001, de 21 de desembre, d'Universitats.  
Amb esta finalitat, la CVAEC, per Acord de 16 de febrer de 2006, ha aprovat la convocatòria, corresponent a 2006, de l'avaluació prèvia de l'activitat o informe positiu, per a la contractació de professorat en les universitats valencianes, en les figures de professor contractat doctor, professor ajudant doctor, professor col·laborador i professor doctor d'universitat privada.  
En virtut de les facultats atorgades pel Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre de 2004), esta Direcció General d'Universitat i Formació Superior, resol:  
Fer pública la convocatòria, corresponent a l'any 2006, d'avaluació o informe previ de l'activitat, per a la contractació de professorat en les universitats valencianes, acordada per la Comissió Valenciana d'Acreditació i Avaluació de la Qualitat en el Sistema Universitari Valencià, el 16 de febrer de 2006, segons consta en l'annex de la present resolució.  
València, 16 de febrer de 2006.. El director general d'Universitat i Formació Superior: José E. Capilla Romá.  
ANNEX  
Acord de 16 de febrer de 2006, de la Comissió Valenciana d'Acreditació i Avaluació de la Qualitat en el Sistema Universitari Valencià, pel qual s'aprova la convocatòria, corresponent a l'any 2006, d'avaluació o informe previ de l'activitat, per a la contractació de professorat en les universitats valencianes, en les figures de professor contractat doctor, professor ajudant doctor, professor col·laborador y professor doctor d'universitat privada.  
Primer. Requisits  
1.1. Podran presentar sol·licitud d'avaluació prèvia de l'activitat docent i investigadora, o si és el cas, d'informe favorable, segons el que exigix el títol IX, articles 50, 51, 52 i 72 de la Llei Orgànica 6/2001, de 21 de desembre, d'Universitats, les persones que complisquen els següents requisits:  
a) Professor contractat doctor: estar en possessió del títol de Doctor i haver desenvolupat, almenys, tres anys d'activitat posdoctoral docent i investigadora, o prioritàriament investigadora.  
b) Professor ajudant doctor: estar en possessió del títol de Doctor i tenir, almenys, dos anys d'activitat docent i/o investigadora.   
c) Professor col·laborador: estar en possessió del títol de Llicenciat, Arquitecte, Enginyer, Diplomat Universitari, Arquitecte Tècnic O Enginyer Tècnic.  
d) Professor d'Universitat Privada: estar en possessió del títol de doctor.  
1.2. La concurrència d'estos requisits haurà d'estar referida sempre a una data anterior a la de presentació de la sol·licitud d'avaluació o informe.  
Segon. Sol·licituds   
2.1. L'imprés de sol·licitud (de conformitat amb el model normalitzat que figura en l'annex I d'este acord) es podrà obtenir en la pàgina web http://www.gva.es/industria/universidad/cvaec.htm i en la seu de la Conselleria d'Empresa, Universitat i Ciència.  
2.2. Haurà de presentar-se una sol·licitud, així com la documentació que s'indica en l'apartat tercer del present acord, per a cada una de les figures contractuals per a les quals se sol·licite l'avaluació o informe.  
2.3. En la sol·licitud haurà de formular-se una declaració responsable de la veracitat de les dades al·legades, així com de tota la documentació aportada per la persona sol·licitant.  
2.4. La sol·licitud, dirigida al president de la CVAEC, es podrà presentar en la seu de la Conselleria d'Empresa, Universitat i Ciència, o mitjançant qualsevol altre dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.5. La CVAEC realitzarà l'avaluació o informe després del pagament previ de la taxa de 53,06 euros, establida a l'efecte en la Llei 12/1997, de 23 de desembre, de Taxes de la Generalitat Valenciana. L'imprés del pagament de la taxa es podrà obtenir telemàticament en la pàgina web abans indicada i en la seu de la Conselleria d'Empresa, Universitat i Ciència. El pagament podrà efectuar-se en qualsevol de les entitats financeres col·laboradores de la Generalitat Valenciana.  
Tercer. Documentació  
3.1. La sol·licitud d'avaluació o informe anirà acompanyada, únicament, d'un exemplar de la següent documentació:  
a) Curriculum vitae, segons model normalitzat (annex II d'este acord).  
b) Imprés normalitzat del pagament de la taxa.  
c) Fotocòpia, degudament compulsada o confrontada, de:  
. Document acreditatiu de la personalitat del sol·licitant (DNI o NIE).  
. Títol de Doctor, Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic, segons corresponga, exigibles en cada cas, per a cada una de les figures per a les quals se sol·licite l'avaluació o informe.  
. Expedient acadèmic complet de la llicenciatura i, si és el cas, del doctorat.  
3.2. No es requerix la presentació de cap documentació addicional. No obstant això, la CVAEC podrà requerir a les persones sol·licitants, quan ho considere necessari, que aporten la documentació original corresponent a cada un dels mèrits al·legats en el currículum.  
3.3. La CVAEC sol·licitarà a les persones interessades, quan siga procedent, que esmenen o completen la sol·licitud i/o la documentació, en el termini de 10 dies, amb indicació que, si no ho fan així, es considerarà que han desistit de la seua sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart. Presentació de sol·licituds  
Les sol·licituds d'avaluació o informes es podran presentar en els períodes següents:  
a) Primera convocatòria: del 13 de març al 20 d'abril de 2006, ambdós inclosos.  
b) Segona convocatòria: de l'1 de setembre al 6 d'octubre de 2006, ambdós inclosos.   
Cinqué. Criteris d'avaluació  
5.1. En l'avaluació o, si és el cas, emissió d'informe, s'observaran els següents objectius generals:  
a) Formació integral:   
Es valorarà l'expedient acadèmic de la persona sol·licitant, així com qualsevol altra activitat que contribuïsca a la seua formació i al seu desenvolupament integral: formació acadèmica, activitat universitària i de gestió.   
b) Activitat docent:   
Es valorarà l'experiència docent acreditada per la persona sol·licitant i qualsevol altra activitat que contribuïsca al seu perfeccionament pedagògic i a la millora dels processos d'ensenyament-aprenentatge i innovació educativa.  
c) Activitat investigadora:   
Es valorarà la contribució al progrés del coneixement, al desenvolupament i a la innovació i creativitat de les aportacions.  
d) Activitat professional:   
Es valoraran les activitats professionals rellevants portades a cap per la persona sol·licitant, en empreses o entitats, públiques o privades.   
5.2. La valoració curricular versarà sobre els criteris detallats en els annexos III: Criteris generals per a l'avaluació de l'activitat docent i investigadora del professorat contractat i IV: Criteris específics d'avaluació o emissió d'informe per a cada tipus de figura contractual, del present acord.   
Sisé. Procediment d'avaluació  
6.1. Els comités d'Avaluació, a través dels quals s'articula l'assessorament de la comunitat científica a la CVAEC, s'organitzaran en els següents camps científics:   
1. Ciències Socials i Jurídiques.   
2. Ciències Experimentals.  
3. Ciències de la Salut.  
4. Ensenyaments Tècnics.  
5. Humanitats.  
6.2. El coordinador tècnic de la CVAEC adscriurà les sol·licituds a un determinat camp científic, tenint en compte la petició de la persona sol·licitant i la connexió entre la seua experiència acadèmica i la distribució d'àrees per camps científics que figura en l'annex V del present acord.  
6.3. Els comités d'Avaluació i, si és el cas, els assessors especialistes, centres i institucions docents o científiques consultades, hauran de formular un judici tècnic sobre l'activitat realitzada per la persona sol·licitant aportada en el curriculum vitae.  
6.4. El judici tècnic i la motivació de la resolució s'expressarà en termes numèrics de zero a deu i caldrà un mínim de cinc punts per a obtenir una avaluació positiva o, si és el cas, informe favorable.  
6.5. La CVAEC establirà l'avaluació o informe individual definitiu, a la vista de les qualificacions emeses pels comités d'Avaluació per camps científics i, si és el cas, pels assessors especialistes o els centres i institucions docents o científiques consultades.  
Seté. Resolucions  
7.1. Les sol·licituds d'avaluació o informe es resoldran amb la major rapidesa possible i, en qualsevol cas, en el termini màxim de sis mesos des de la presentació. En cas contrari, podran entendre's desestimades.  
7.2. Per a la motivació de la resolució que dicte la CVAEC s'inclourà, juntament amb la resolució, l'informe emés pels comités d'Avaluació per camps científics, posat cas que, segons el seu parer, haja sigut acceptat per la Comissió. En cas contrari, hauran d'incorporar-se a la resolució de la CVAEC els motius que la porten a apartar-se de l'indicat informe, així com la fonamentació de la decisió final, avalada o no per altres informes dictats per assessors especialistes.   
7.3. La CVAEC, al terme del procés d'avaluació, procedirà a notificar, personalment i directament, a cada sol·licitant la resolució de l'avaluació obtinguda.  
7.4. La resolució haurà d'indicar el caràcter positiu o negatiu de l'avaluació i favorable o desfavorable de l'informe i la figura contractual per a la qual té validesa, així com les possibles validacions, si és procedent.  
7.5. La resolució de la Comissió esgota la via administrativa, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Huité. Validacions  
8.1. L'avaluació positiva de l'activitat docent i investigadora per a la contractació de la figura de professor contractat doctor comporta l'avaluació positiva per a la contractació de les figures de professor ajudant doctor i professor d'universitat privada i l'emissió d'informe favorable per a la contractació de professor col·laborador.  
8.2. L'avaluació positiva de l'activitat docent i/o investigadora per a la contractació de la figura d'ajudant doctor comporta l'emissió d'informe favorable per a la contractació de professor col·laborador.   
8.3. La pertinença als cossos docents de funcionaris universitaris espanyols, o haver superat les proves d'habilitació per a l'accés a cossos de funcionaris docents universitaris, d'acord amb el que s'ha previst en el Reial Decret 774/2002, de 26 de juliol, comporta l'avaluació positiva o l'emissió d'informe favorable de l'activitat, d'acord amb el que es detalla en els següents apartats:  
a) La pertinença als cossos de catedràtics d'universitat o de professors titulars d'universitat o haver superat les proves d'habilitació per a l'accés als esmentats cossos, comporta l'avaluació positiva de les figures de professor ajudant doctor, professor contractat doctor i professor d'universitat privada i l'emissió d'informe favorable de la figura de professor col·laborador.   
b) La pertinença al cos de catedràtics d'escola universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de professor col·laborador. En cas de posseir el títol de doctor, comporta també l'avaluació positiva de les figures de professor ajudant doctor, professor contractat doctor i professor d'universitat privada.  
c) La pertinença al cos de professors titulars d'escola universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de professor col·laborador. En cas de posseir el títol de Doctor, comporta també l'avaluació positiva de la figura de Professor Ajudant Doctor.  
8.4. Als efectes de sol·licitar davant la CVAEC la validació a què fa referència el punt anterior, s'adjuntarà a l'imprés de sol·licitud, la fotocòpia del document acreditatiu de la personalitat del sol·licitant, així com la del document que acredite la seua condició de funcionari del Cos Docent Universitari espanyol, en cas de posseir-lo, o d'haver superat la corresponent prova d'habilitació per a l'accés a cossos de funcionaris docents universitaris, d'acord amb el que preveu el Reial Decret 774/2002, de 26 de juliol. Així mateix, caldrà aportar el títol de Doctor, en el supòsit que siga procedent.  
Nové. Garanties i efectes  
9.1. Els efectes de l'avaluació positiva, o informe favorable, de la Comissió Valenciana d'Acreditació i Avaluació de la Qualitat en el Sistema Universitari Valencià, no estan subjectes a cap termini de caducitat i tindran efectes en totes les universitats valencianes.  
9.2. La persona interessada que haja obtingut una avaluació negativa o informe desfavorable no podrà sol·licitar una nova avaluació o informe, respecte de la mateixa figura, en el termini de sis mesos des de la notificació de la resolució.  
ANNEX III  
Criteris generals per a l'avaluació de l'activitat docent i investigadora del professorat contractat  
1. Formació integral  
D'acord amb el que s'ha establit en el punt 5.1.a) d'este acord, que marca els grans eixos que definixen la formació integral, es valorarà:  
. La possessió de títols oficials de primer i segon cicle.  
. La realització de treballs de llicenciatura, treballs o projectes final de carrera.  
Els estudis de doctorat.  
. La possessió de títols de postgrau impartits per organismes oficials.  
. Els cursos i seminaris rebuts que contribuïsquen a la formació integral.  
. Les estades en centres docents i/o d'investigació nacionals o internacionals.  
. El coneixement d'idiomes.  
. Les activitats relacionades amb la gestió i vida universitària.  
. I totes aquelles aportacions que la persona sol·licitant desitge presentar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.  
2. Activitat docent  
D'acord amb el que s'ha establit en el punt 5.1.b) d'este acord, que marca els grans eixos que definixen l'excel·lència docent, es valorarà:  
. La dedicació docent i els anys d'experiència.   
. L'elaboració de material didàctic.  
. Les publicacions de caràcter pedagògic.  
. Els cursos i seminaris rebuts o impartits de perfeccionament pedagògic l'objectiu dels quals siga la millora de la docència.  
. La direcció de treballs tutelats de caràcter internacional.  
. Els informes de valoració de l'activitat docent (realitzats per parells, responsables educatius o per alumnes).  
. La participació en projectes d'innovació educativa.  
. I totes aquelles aportacions que la persona sol·licitant desitge aportar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.  
3. Activitat investigadora  
D'acord amb el que s'ha establit en el punt 5.1.c) d'este acord, que marca els grans eixos que definixen l'excel·lència de l'activitat investigadora, es valorarà:  
. La direcció de tesis doctorals i treballs d'investigació, així com la docència impartida en tercer cicle i postgrau.  
. Les publicacions de caràcter científic en revistes, llibres i congressos d'àmbit nacional o internacional. Com a norma general, es valoraran especialment aquelles aportacions de més gran índex d'impacte.  
. L'assistència i la participació en congressos.   
. La producció artística: exposicions, excavacions arqueològiques o catalogacions, esdeveniments artístics i intervencions monumentals, festivals, certàmens i exhibicions televisives.  
. La difusió de resultats de la creació artística: publicacions artístiques, catàlegs, televisió i material multimèdia.   
. La participació en projectes d'investigació de caràcter nacional o internacional subvencionats en convocatòries públiques o finançats per empreses i/o administracions públiques.   
. La participació en altres accions d'I+D competitives: mesures d'acompanyament (UE), accions concertades (UE), accions especials (PN I+D), xarxes temàtiques, ajudes a la difusió i explotació de resultats, etc.  
. La participació en convenis d'I+D+I i activitats artístiques.  
. La possessió de patents i altres títols de propietat intel·lectual.  
. La participació en comités d'editors i de programa.  
. La participació en activitats al servici de la investigació.   
. L'obtenció de premis d'investigació.  
. Els informes de valoració de l'activitat investigadora.  
. I totes aquelles aportacions que la persona sol·licitant desitge presentar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.  
4. Activitat professional   
D'acord amb el que s'ha establit en el punt 5.1.d) d'este acord, que definix el concepte de l'Activitat Professional, es valorarà:  
. Les activitats professionals rellevants portades a cap en empreses o entitats, públiques o privades.  
. L'activitat realitzada en l'àmbit de les administracions públiques.  
. L'elaboració d'informes tècnics i jurídics rellevants.   
. I totes aquelles aportacions que la persona sol·licitant puga presentar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.  
ANNEX IV  
Criteris específics d'avaluació o emissió d'informe per a cada tipus de figura contractual  
Professor contractat doctor  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Contractat Doctor, davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, a fi de desenvolupar tasques de docència i d'investigació, o prioritàriament d'investigació, estar en possessió del títol de Doctor amb, com a mínim, tres anys d'activitat docent i investigadora, o prioritàriament investigadora, postdoctoral.   
De conformitat amb el que s'ha establit en l'article 52 de la indicada llei orgànica, el professor contractat doctor haurà d'obtenir una avaluació positiva de l'activitat docent i investigadora postdoctoral que haja realitzat. En este sentit, es tindrà en compte la formació i l'experiència suficient perquè se li reconega plena capacitat docent i investigadora, així com la condició de poder dirigir grups d'investigació.  
En conseqüència, es consideraran preferentment els mèrits inclosos en els apartats 2. Activitat docent i 3. Activitat investigadora, de l'annex III del present acord. La ponderació associada a les aportacions curriculars d'estos dos apartats serà del 30% i 50% respectivament. Així mateix, es valoraran, amb una ponderació total del 20%, les aportacions curriculars corresponents als apartats 1. Formació integral i 4. Activitat professional. En el cas que no s'acredite l'apartat 4. Activitat professional, l'apartat 1. Formació integral, per ell només, podrà ponderar-se fins al 20%.  
Professor Ajudant Doctor  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Ajudant Doctor, davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, a fi de desenvolupar tasques docents i d'investigació, amb dedicació a temps complet, estar en possessió del títol de Doctor i haver realitzat durant, almenys, dos anys tasques docents i/o investigadores.   
De conformitat amb el que s'ha establit en l'article 50 de la indicada llei orgànica, el Professor Ajudant Doctor haurà d'obtenir una avaluació positiva de la seua activitat, relativa a tasques docents i/o investigadores, durant almenys dos anys. En este sentit, caldrà demostrar una formació i experiència que acrediten una suficiència investigadora de qualitat per a poder impartir docència universitària, sota supervisió d'un responsable amb plena capacitat docent.  
En conseqüència, es consideraran preferentment els mèrits inclosos en els apartats 1. Formació integral i 3. Activitat investigadora, de l'annex III del present acord. La ponderació associada a les aportacions curriculars d'estos dos apartats serà del 40% per a cadascun. Així mateix, es valoraran, amb una ponderació total del 20%, les aportacions curriculars corresponents als apartats 2. Activitat docent i 4. Activitat professional. En el cas que no s'acredite l'apartat 4. Activitat professional, l'apartat 2. Activitat docent, per ell només, podrà ponderar-se fins al 20%.  
Professor col·laborador  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar informe com a Professor Col·laborador, davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, estar en possessió d'algun dels següents títols: Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic.   
De conformitat amb el que s'ha establit en l'article 51 de la indicada llei orgànica, el professor col·laborador haurà d'obtenir un informe favorable de la seua activitat i, en este sentit, haurà de demostrar una formació i experiència suficients per a fer-se càrrec de la docència universitària en una de les àrees de coneixement a les quals fa referència l'esmentat article 51.  
En conseqüència, es consideraran preferentment els mèrits inclosos en els apartats 1. Formació integral i 2. Activitat docent de l'annex III d'este acord. La ponderació associada a les aportacions curriculars d'estos dos apartats serà del 40% per a cadascun. Així mateix, es valoraran, amb una ponderació total del 20%, les aportacions curriculars corresponents als apartats 3. Activitat investigadora i 4. Activitat professional. En el cas que no s'acredite l'apartat 4. Activitat professional, l'apartat 3. Activitat investigadora., per ell només, podrà ponderar-se fins al 20%. En les àrees de caràcter marcadament professional, l'apartat 4. .Activitat professional. podrà arribar a ponderar-se amb el 20%.  
Professor doctor d'universitat privada  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Doctor d'Universitat Privada, davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, estar en possessió del títol de Doctor.   
De conformitat amb el que establix l'article 72.2 de la indicada llei orgànica, almenys el 25% del total del professorat de les universitats privades haurà d'estar en possessió del títol de Doctor i haver obtingut l'avaluació positiva de la seua activitat docent i investigadora. En este sentit, la persona sol·licitant haurà de demostrar una formació i experiència suficient perquè se li reconega plena capacitat docent i investigadora, així com la condició de poder dirigir grups d'investigació i fer-se càrrec de la responsabilitat principal de la docència d'una àrea de coneixement.  
En conseqüència, es consideraran preferentment els mèrits inclosos en els apartats 2. Activitat docent i 3. Activitat investigadora de l'annex III del present acord. La ponderació associada a les aportacions curriculars d'estos dos apartats serà del 40% i 30% respectivament. Així mateix, es valoraran, amb una ponderació total del 30%, les aportacions curriculars corresponents als apartats 1. Formació integral i 4. Activitat professional. En el cas que no s'acredite l'apartat 4. Activitat professional, l'apartat 1. Formació integral, per ell només, podrà ponderar-se fins al 30%.  
ANNEX V  
DISTRIBUCIÓ D'ÀREES DE CONEIXEMENT PER CAMPS CIENTÍFICS  
1. CIÈNCIES SOCIALS I JURÍDIQUES   
030 Antropologia Social   
040 Biblioteconomia i Documentació  
070 Ciència Política i de l'administració   
095 Comercialització i Investigació de Mercats   
105 Comunicació Audiovisual i Publicitat   
125 Dret Administratiu   
130 Dret Civil   
135 Dret Constitucional   
140 Dret del Treball i de la Seguretat Social   
145 Dret Eclesiàstic d'Estat   
150 Dret Financer i Tributari   
155 Dret Internacional Privat   
160 Dret Internacional Públic i Relacions Internacionals   
165 Dret Mercantil   
170 Dret Penal   
175 Dret Processal   
180 Dret Romà   
187 Didàctica de l'Expressió   
189 Didàctica de l'Expressió Musical   
193 Didàctica de l'Expressió Plàstica   
195 Didàctica de la Llengua i la Literatura   
200 Didàctica de la Matemàtica   
205 Didàctica de les Ciències Experimentals   
210 Didàctica de les Ciències Socials   
215 Didàctica i Organització Escolar   
225 Economia Aplicada   
230 Economia Financera i Comptabilitat   
235 Economia, Sociologia i Política Agrària   
245 Educació Física i Esportiva   
381 Filosofia del Dret  
415 Fonaments de l'Anàlisi Econòmica   
470 Història del Dret i les Institucions   
475 Història del Pensament i dels Moviments Socials i Polítics   
480 Història i Institucions Econòmiques   
620 Metodologia de les Ciències i del Comportament   
625 Mètodes d'Investigació i Diagnòstic en Educació   
650 Organització d'Empreses   
675 Periodisme   
680 Personalitat, Avaluació i Tractament Psicològic   
725 Psicobiologia   
730 Psicologia Bàsica   
735 Psicologia Evolutiva   
740 Psicologia Social   
775 Sociologia   
805 Teoria i Història de l'Educació   
813 Treball Social i Serveis Socials   
2. CIÈNCIES EXPERIMENTALS   
005 Àlgebra   
015 Anàlisi Matemàtica   
038 Astronomia i Astrofísica   
050 Biologia Cel·lular   
060 Bioquímica i Biologia Molecular   
063 Botànica   
065 Ciència dels Materials i Enginyeria Metal·lúrgica   
075 Ciència de la Computació i Intel·ligència Artificial   
120 Cristal·lografia i Mineralogia   
220 Ecologia   
240 Edafologia i Química Agrícola   
247 Electromagnetisme   
250 Electrònica   
265 Estadística i Investigació Operativa   
280 Estratigrafia   
315 Farmacologia  
385 Física Aplicada   
390 Física Atòmica, Molecular i Nuclear   
395 Física de la Matèria Condensada   
398 Física de la Terra   
405 Física Teòrica   
410 Fisiologia   
412 Fisiologia Vegetal   
420 Genètica   
427 Geodinàmica Externa   
428 Geodinàmica Interna   
430 Geografia Física   
440 Geometria i Topologia   
443 Histologia   
505 Enginyeria Cartogràfica, Geodèsica i Fotogrametria   
555 Enginyeria Química   
566 Immunologia   
570 Llenguatges i Sistemes Informàtics   
595 Matemàtica Aplicada   
600 Mecànica de Fluids   
605 Mecànica de Mitjans Continus i Teoria d'Estructures   
630 Microbiologia   
640 Nutrició i Bromatologia   
647 Òptica   
655 Paleontologia   
660 Parasitologia   
685 Petrologia i Geoquímica   
700 Producció Animal   
705 Producció Vegetal   
710 Prospecció i Investigació Minera   
750 Química Analítica   
755 Química Física   
760 Química Inorgànica   
765 Química Orgànica   
770 Radiologia i Medicina Física   
773 Sanitat Animal   
780 Tecnologia dels Aliments   
785 Tecnologia Electrònica   
790 Tecnologies del Medi Ambient  
819 Zoologia   
3. CIÈNCIES DE LA SALUT   
020 Anatomia Patològica   
025 Anatomia i Anatomia Patològica Comparades   
027 Anatomia i Embriologia Humana   
028 Antropologia Física   
050 Biologia Cel·lular   
060 Bioquímica i Biologia Molecular   
063 Botànica   
090 Cirurgia   
183 Dermatologia   
245 Educació Física i Esportiva   
255 Infermeria   
275 Estomatologia   
310 Farmàcia i Tecnologia Farmacèutica   
315 Farmacologia   
410 Fisiologia   
413 Fisioteràpia   
420 Genètica   
443 Histologia   
460 Història de la Ciència   
566 Immunologia   
610 Medicina   
613 Medicina Legal i Forense   
615 Medicina Preventiva i Salut Pública   
617 Medicina i Cirurgia Animal   
630 Microbiologia   
640 Nutrició i Bromatologia   
645 Obstetrícia i Ginecologia   
646 Oftalmologia   
653 Otorrinolaringologia   
660 Parasitologia   
670 Pediatria   
725 Psicobiologia   
745 Psiquiatria   
770 Radiologia i Medicina Física   
773 Sanitat Animal   
807 Toxicologia   
4. ENSENYAMENTS TÈCNICS   
035 Arquitectura i Tecnologia de Computadors   
065 Ciència dels Materials i Enginyeria Metal·lúrgica  
075 Ciència de la Computació i Intel·ligència Artificial   
083 Ciències i Tècniques de la Navegació  
100 Composició Arquitectònica   
110 Construccions Arquitectòniques   
115 Construccions Navals   
250 Electrònica   
295 Explotació de les Mines   
300 Expressió Gràfica   
305 Expressió Gràfica en l'Enginyeria   
495 Enginyeria Aeroespacial   
500 Enginyeria Agroforestal   
505 Enginyeria Cartogràfica, Geodèsica i Fotogrametria   
510 Enginyeria de la Construcció   
515 Enginyeria dels Processos de Fabricació   
520 Enginyeria de Sistemes i Automàtica   
525 Enginyeria de Terreny   
530 Enginyeria i Infraestructures dels Transports   
535 Enginyeria Elèctrica   
540 Enginyeria Hidràulica   
545 Enginyeria Mecànica   
550 Enginyeria Nuclear   
555 Enginyeria Química   
560 Enginyeria Telemàtica   
565 Enginyeria Tèxtil i Paperera   
570 Llenguatges i Sistemes Informàtics   
590 Màquines i Motors Tèrmics   
600 Mecànica de Fluids   
605 Mecànica de Mitjans Continus i Teoria d'Estructures   
700 Producció Animal   
705 Producció Vegetal   
710 Prospecció i Investigació Minera   
715 Projectes Arquitectònics   
720 Projectes d'Enginyeria   
780 Tecnologia d'Aliments   
785 Tecnologia Electrònica   
800 Teoria del Senyal i les Comunicacions   
815 Urbanística i Ordenació del Territori   
5. HUMANITATS   
010 Anàlisi Geogràfica Regional   
033 Arqueologia   
085 Ciències i Tècniques Historiogràfiques   
185 Dibuix   
260 Escultura   
270 Estètica i Teoria de les Arts   
285 Estudis Àrabs i Islàmics   
290 Estudis Hebreus i Arameus   
320 Filologia Alemanya   
325 Filologia Catalana   
327 Filologia Eslava   
335 Filologia Francesa   
340 Filologia Grega   
345 Filologia Anglesa   
350 Filologia Italiana   
355 Filologia Llatina   
360 Filologia Romànica   
365 Filologia Basca   
370 Filologia Gallega i Portuguesa   
375 Filosofia   
383 Filosofia Moral   
435 Geografia Humana   
445 Història Antiga   
450 Història Contemporània   
455 Història d'Amèrica   
460 Història de la Ciència   
465 Història de l'Art   
485 Història Medieval   
490 Història Moderna   
567 Llengua Espanyola   
568 Estudis d'Àsia Oriental   
575 Lingüística General   
580 Lingüística Indoeuropea   
583 Literatura Espanyola   
585 Lògica de la Filosofia de la Ciència   
635 Música   
690 Pintura   
695 Prehistòria   
796 Teoria de la Literatura Comparada   
814 Traducció i Interpretació   
ÀREES QUE PERTANYEN A DOS CAMPS CIENTÍFICS   
Pertanyen al Camp 1, Ciències Socials i Jurídiques, i al Camp 3, Ciències de la Salut:   
245 Educació Física i Esportiva   
725 Psicobiologia   
Pertanyen al Camp 3, Ciències de la Salut, i al Camp 5, Humanitats:   
460 Història de la Ciència   
Pertanyen al Camp 2, Ciències Experimentals, i al Camp 3, Ciències de la Salut:   
050 Biologia Cel·lular   
060 Bioquímica i Biologia Molecular   
063 Botànica   
315 Farmacologia   
410 Fisiologia   
420 Genètica   
443 Histologia   
566 Immunologia   
630 Microbiologia   
640 Nutrició i Bromatologia   
660 Parasitologia   
770 Radiologia i Medicina Física   
773 Sanitat Animal   
Pertanyen al Camp 2, Ciències Experimentals, i al Camp 4, Ensenyaments Tècnics:   
065 Ciència dels Materials i Enginyeria Metal·lúrgica  
075 Ciència de la Computació i Intel·ligència Artificial   
250 Electrònica  
505 Enginyeria Cartogràfica, Geodèsica i Fotogrametria   
555 Enginyeria Química   
570 Llenguatges i Sistemes Informàtics   
600 Mecànica de Fluids   
605 Mecànica de Mitjans Continus i Teoria d'Estructures   
700 Producció Animal   
705 Producció Vegetal   
710 Prospecció i Investigació Minera   
780 Tecnologia d'Aliments   
785 Tecnologia Electrònica